stanford-oval/wikipedia huggingface dataset:
יהודה בן אליהו הדסי

החכם יהודה בן אליהו הדסי המכונה "האבל" בשל השתייכותו לאבלי ציון, היה פילוסוף, הוגה דעות, פרשן מקרא והיסטוריון יהודי קראי, אשר חי בקונסטנטינופול (כיום איסטנבול) במאה ה-12. מקור כינויו "הדסי" הוא ככל הנראה בשל מקום מוצאו - העיר אדסה (Edessa).
לא ידוע רבות על חייו של יהודה הדסי, אולם מהפרטים הבודדים שכן הגיעו אלינו אנו יודעים שהוא למד אצל אביו החכם אליהו ובעיקר בבית המדרש של אחיו הגדול נתן. הוא היה בקיא בכל גוני הספרות הרבנית כגון תלמודים הבבלי והירושלמי. הוא שלט בשפות רבות ביניהן עברית, ערבית, יוונית וארמית.
ב-9 באוקטובר 1148 החל בכתיבת ספרו העיקרי שנקרא בשם "אשכֹל הכֹפר" או "ספר הפלס". שמו של הספר מובא בתחילת פרק כ"ד בספר: "שבתי וראה אני החוקק זה לשם ה' וקראתי שמו 'אשכול הכופר' וכינויו 'ספר הפלס': פלס ומאזני משפט לה'". ספר זה הוא ספר ביאור מצוות המהווה מעין אנציקלופדיה של האמונה. הספר מסודר לפי סדר עשרת הדיברות ולפי סדר האלף-בית וכתוב בסגנון של פרוזה חרוזה, כאשר החכם הדסי מבאר את המצוות באופן פילוסופי לפי סדר הנושאים. בספר זה הוא מביא מדברי החכמים הקראים שקדמו לו, והוא מהווה מקור מידע חשוב על תפיסותיהם.
יהודה הדסי התנגד באופן מובהק לגילויי עבודה זרה ביהדות זמנו. הוא תוקף את המאמינים בשדים וברוחות וכן את המאמינים באסטרולוגיה.
ספר נוסף שחיבר הוא ספר הדקדוק "תרין בתרין". ספר זה מבאר המשמעויות השונות של מילים דומות בתנ"ך והוא מהווה המשך לעבודתו של החכם אהרון בן אשר.
הדסי חיבר גם פיוטים שארבעה מהם מופיעים בסידור התפילות הקראי.
טריזן

ערך זה עוסק בעיירה בליכטנשטיין. אם התכוונתם למשמעות אחרת, ראו .
טריזן (בגרמנית: Triesen) היא העיירה השלישית בגודלה בנסיכות ליכטנשטיין. נכון לדצמבר 2013 התגוררו בה כ-5,000 תושבים.
בתחומי העיירה נמצאות מספר כנסיות מהמאה החמש עשרה.
פסגת ה-Grauspitz, שגובהה 2,599 מטרים, הנקודה הגבוהה ביותר בליכטנשטיין, נמצאת במחוז טריזן.
הערות שוליים

↑  סטטיסטיקה של ליכטנשטיין, עמוד 28 (בגרמנית)
| --- | --- |
בקרת זהויות :  NLI: 987007471510305171  GND: 4399865-3  HDS: 007129  MusicBrainz: 14341525-7d73-4d04-8904-8ca59f8c4853  VIAF: 168178947   WorldCat (עם VIAF): 168178947
טריזן (כריש)

| טריזן |
| --- | --- |

מיון מדעי
ממלכה:: בעלי חיים
מערכה:: מיתרניים
מחלקה:: דגי סחוס
סדרה:: קוצנאים
משפחה:: טריזניים
סוג:: טריזן
שם מדעי
 Oxynotus ‏רפינסק, 1810

טְרִיזָן (שם מדעי: Oxynotus) הוא סוג של דמויי כריש והסוג היחיד במשפחת הטריזניים (Oxynotidae) שבסדרת הקוצנאים. כרישים אלה חיים בעומקי מימי האוקיינוס השקט המערבי והאוקיינוס האטלנטי.
כרישים אלו מוזרים למראה ובעלי "דבשת" בעלת 2 סנפירי גב מוגבהים מאוד ובשרניים וסנפירי חזה קטנים מאוד. אורכם 49–150 ס"מ. הם ניזונים מיצורים קטנים שהם מוצאים על קרקעית הים או נעים במצולות.
מינים

Oxynotus bruniensis
טריזן קריבי (Oxynotus caribbaeus)
טְרִיזָן צְנִינִי (Oxynotus centrina)
Oxynotus japonicus
Oxynotus paradoxus
טקס פרסי אוסקר ה-51

| --- | --- |

 תאריך:  9 באפריל 1979
 מיקום:  דורותי צ'נדלר פביליון שבלוס אנג'לס, קליפורניה
 מנחים:  ג'וני קרסון
 מפיק:  ג'ק היילי
 במאי:  מרטי פאסטה
 רשת שידור:  ABC
 אורך הטקס:  3 שעות ו-25 דקות
 המועמדים והזוכים הבולטים
 הסרט הטוב ביותר:  צייד הצבאים
 זכייה במספר הפרסים הרב:  צייד הצבאים (5)
 מספר המועמדויות הרב:  צייד הצבאים (9)   השמיים יכולים לחכות (9)
 אתר רשמי
 →50 52← פרס אוסקר
טקס פרסי אוסקר ה-51 (באנגלית: 51st Academy Awards) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1978 נערך בדורותי צ'נדלר פביליון שבלוס אנג'לס, קליפורניה, ב-9 באפריל 1979. הקומיקאי ג'וני קרסון הנחה את הטקס בפעם הראשונה מתוך חמש הנחיות שלו.
סרט המלחמה "צייד הצבאים" זכה בפרס הסרט הטוב ביותר, וכן בפרסי הבמאי הטוב ביותר, שחקן המשנה הטוב ביותר, העריכה הטובה ביותר והסאונד הטוב ביותר.
במהלך הטקס הוענקו פרסי אוסקר לשם כבוד לשחקן לורנס אוליבייה, לבמאי קינג וידור, לאנימטור וולטר לאנץ ולמוזיאון לאמנות מודרנית. כמו כן הוענק פרס לפעילות הומניטרית ליושב ראש חברת סרטי קולומביה, ליאו ג'אפי. פרס אוסקר להישגים מיוחדים הוענק לסרט "סופרמן", בגין האפקטים החזותיים יוצאי הדופן שהוצגו בו.
הערות שוליים

↑  רשימת הזוכים המלאה, באתר הרשמי
| פרס אוסקר |
| --- | --- | --- |
| פרסים כלליים | הסרט הטוב ביותר • הסרט הבינלאומי הטוב ביותר • הסרט המונפש הטוב ביותר • הסרט הקצר הטוב ביותר • הסרט המונפש הקצר הטוב ביותר • הסרט התיעודי הטוב ביותר • הסרט התיעודי הקצר הטוב ביותר |  |
| פרסי משחק | השחקן הטוב ביותר • השחקנית הטובה ביותר • שחקן המשנה הטוב ביותר • שחקנית המשנה הטובה ביותר |  |
| פרסי בימוי וכתיבה | הבמאי הטוב ביותר • התסריט המקורי הטוב ביותר • התסריט המעובד הטוב ביותר |  |
| פרסים אחרים | הצילום הטוב ביותר • העריכה הטובה ביותר • עיצוב ההפקה הטוב ביותר • הפסקול המקורי הטוב ביותר • השיר המקורי הטוב ביותר • עיצוב התלבושות הטוב ביותר • האיפור ועיצוב השיער הטובים ביותר • עריכת הסאונד הטובה ביותר • מיקס הסאונד הטוב ביותר • האפקטים הטובים ביותר |  |
| פרסים מיוחדים | פרס לשם כבוד • פרס לזכר • פרס לפעילות הומניטרית • פרס להישגים מיוחדים |  |
| טקסים | 1927/28 • 1928/29 • 1929/30 • 1930/31 • 1931/32 • 1932/33 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |
| אחר | האקדמיה האמריקאית לקולנוע • תיאטרון דולבי • שיאים • זוכי אמי, גראמי, אוסקר וטוני • מועמדים ישראלים |  |
| --- | --- |
בקרת זהויות :  MusicBrainz: 58e67456-d89c-41d4-838a-4dce186a4cd3 
ג'ון ווייט, זוכה הפרס לשחקן הטוב ביותר.
ג'יין פונדה, זוכת הפרס לשחקנית הטוב ביותר.
כריסטופר ווקן, זוכה הפרס לשחקן המשנה הטוב ביותר.
מגי סמית', זוכת הפרס לשחקנית המשנה הטוב ביותר.
חמישיית בראון

| --- | --- |

חמישיית האחים בראון
 מקום הקמה:  Alpine 
 תקופת הפעילות:  מ-2004 
 עיסוק:  מוזיקה קלאסית
 סוגה:  מוזיקה קלאסית 
 כלי נגינה:  פסנתר
 חברת תקליטים:  RCA Red Seal 
 www.the5browns.com
 חברים
 דזירה, דיונדרה, גרגורי, מלודי וריאן
 
5 האחים בראון מופיעים בפסטיבל המוזיקה הקאמרית של אוטווה לפסנתר
חמישיית בראון הם הרכב פסנתר קלאסי המורכב מחמישה אחים, שני אחים ושלוש אחיות. הרפרטואר שלהם נע בין אבני יסוד אהובות באולם הקונצרטים, כמו "פולחן האביב" של איגור סטרווינסקי, "רפסודיה בכחול" של גרשווין ו"באולם מלך ההר" של גריג ועד ליצירות פחות מוכרות כמו "קצה העולם" של ניקו מוהלי והרהורים של ג'ון נובצק על שננדואה. בנוסף לעבודתם על חמישה פסנתרים, חמישיית בראון מבצעים ומקליטים יצירות לפסנתר סולו, שני פסנתרים, ובשילובים שונים נוספים. כמו כן חמשת האחים הם גיבורי סרט דוקומינטרי שהופץ ברחבי העולם אודות היחסים המורכבים בין חברי המשפחה.
רקע

בסדר גיל יורד, שמות האחים למשפחת בראון הם דזירה (ילידת 1979), דיונדרה (יליד 1980), גרגורי (יליד 1982), מלודי (יליד 1984),וריאן (יליד 1986). כל חמשת האחים, ילדיהם של קית' וליסה בראון, נולדו ביוסטון, טקסס, שם כל אחד מהם התחיל ללמוד פסנתר אצל ילנה קורינטס בגיל 3. ב-1991 עברה המשפחה ליוטה, והילדים עברו חינוך ביתי והמשיכו בלימודים פרטיים עם איירין פירי-פוקס.
משנת 2001 עד 2006 חמשת האחים בראון למדו בבית הספר ג'וליארד בניו יורק, שם למדו אצל יוהבד קפלינסקי. זו הייתה הפעם הראשונה בה חמישיית אחים נרשמה בו זמנית למוסד זה. בפברואר 2002 מגזין פיפל כינה אותם "Fab Five" (החמישייה המופלאה), במקביל האחים הופיעו והתראיינו בתוכנית עטורת הרייטינג של אופרה ווינפרי וכן בתוכנית התחקירים "60 דקות". חמישיית בראון הוציאו שלושה תקליטורים שכל אחד מהם הגיע למקום הראשון במצעד האלבומים הקלאסי של מגזין בילבורד. הקונצרטים שלהם זכו לשבחי המבקרים.
מ-2004 עד 2008 הם היו חתומים בחברת התקליטים " RCA Red Seal" ( שמאוחר יותר נרכשו על ידי "Sony BMG Masterworks"), אבל את האלבום שהשיקו ב-2010, "The 5 Browns In Hollywood" ("חמישיית בראון בהוליווד"), הם הוציאו עם הלייבל "E1 Music". כמו כן הם נחשבים אמני סטיינווי.
ב-2011 הוזמנה החמישייה לבצע את הקונצ'רטו לחמישה פסנתרים, Edge of the World מאת ניקו מוהלי, בפסטיבל רוויניה. היצירה הועלתה בבכורה בניצוחו של ג'יימס קונלון עם התזמורת הסימפונית של שיקגו. הם גם הופיעו על מסלול סתיו 2009 של המעצב זאק פוזן לשבוע האופנה של מרצדס בנץ בניו יורק. הוול סטריט ג'ורנל ציין כי "מר פוזן הציב את חמשת הפסנתרים בשורה באמצע המסלול, שם חמשת ה-Brown הלמו בעיבודים מורכבים של חמישה פסנתרים. התוצאה הייתה תצוגה שלא דרשה תפאורות יקרות והייתה מבדרת גם בלי הדוגמניות."
בשנת 2011, קית' בראון, אב ומנהל הקבוצה לשעבר, הודה באשמה בהתעללות מינית של שלוש בנותיו לאורך תקופה שנמשכה בין 1990 ל-1998. הוא נידון ל-10 שנות מאסר עולם בסעיף הראשון ו-15 שנות מאסר עולם בשני הסעיפים האחרים. בסוף 2011, דזירה ודונדרה בראון הקימו את הקרן לניצולי התעללות, ארגון ללא מטרות רווח שפועל למען זכויות הקורבנות. סרט תיעודי על המחלוקת, The 5 Browns: Digging Through The Darkness, יצא לאקרנים ב-2018.
ההקלטה של ההופעה החיה של היצירה פולחן האביב של איגור סטרווינסקי עם המפיק אדם אבסהאוס בביצוע החמישייה הושמעה לראשונה באוקטובר 2013. חמישיית בראון הופיעו גם בסתיו 2013 בעונה השנייה של הסדרה "אופרה: איפה הם עכשיו?" ברשת OWN.
דיסקוגרפיה

The 5 Browns ( RCA Red Seal ) 2005
ללא גבולות (RCA Red Seal) 2006
Browns In Blue ( Sony/BMG Masterworks) 2007
5 כוכבים: מועדפים מ-5 החום (Sony Masterworks) 2008
5 החומים בהוליווד (E1 Music) 2010
פולחן האביב (1 באוקטובר 2013, סטיינווי ובניו)
חג המולד עם חמישיית בראון 2019
הערות שוליים

↑  "The Juilliard Journal". בפברואר 2012. {{cite news}}:  (עזרה)
↑  "Fab Five". 2002-02-18. אורכב מ-המקור ב-2015-09-24. נבדק ב-2013-07-26.
↑  "An American Dream". CBS News.
↑  Richard Storm. "Review: Those 5 Browns strike again – Ticket Sarasota". heraldtribune.com.
↑  "Music". The Washington Post. 2007-11-05.
↑  "5 Browns brings classical to the next generation". TribLIVE.com.
↑  "5 LDS siblings sign recording deal". Deseret News. 2004-05-08. נבדק ב-2010-04-04.
↑  Music, Classical (2011-08-02). "He's the hottest young composer around. But catching Nico Muhly isn't easy". Chicago Tribune.
↑  "Zac Posen's Runway Show Gets Help From Steinway". The Wall Street Journal. 2009-02-19.
↑  ""5 Browns" dad Keith Brown pleads guilty to sexually abusing daughters". www.cbsnews.com. אורכב מ-המקור ב-26 באפריל 2011. {{cite web}}:  (עזרה)
↑  Martinez, Edecio (1 באפריל 2011). "5 Browns dad Keith Brown sentenced to 10 years to life in sex abuse case". cbsnews.com. נבדק ב-25 בינואר 2019. {{cite news}}:  (עזרה)
↑  "Utah Local News – Salt Lake City News, Sports, Archive". The Salt Lake Tribune.
↑  Scheck, Frank (22 בינואר 2019). "'The 5 Browns: Digging Through the Darkness': Film Review". The Hollywood Reporter (באנגלית). {{cite news}}:  (עזרה)
↑  "The 5 Browns to perform Stravinsky's Rite of Spring". Times Union.
↑  "About Us". the5browns.com.
↑  "Utah Local News – Salt Lake City News, Sports, Archive". The Salt Lake Tribune. אורכב מ-המקור ב-2013-08-08.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חמישיית בראון".
| --- | --- |
בקרת זהויות :  BnF: cb14652018b (data)  ISNI: 0000 0001 0724 5121  LCCN: no2005041036  MusicBrainz: 62be0315-c205-45a7-9fc8-9a6f7e23e0a0  VIAF: 138731999   WorldCat (עם VIAF): 138731999
טייס אוטומטי

טייס אוטומטי הוא התקן מכני, חשמלי, הידראולי או משולב המשמש לקביעת מסלולו של כלי רכב ללא התערבות אדם. מנגנוני טייס אוטומטי נפוצים במטוסים, ומכאן שם ההתקן, אך קיימות גם ספינות וסירות המצוידות בהם.
בשפה היומיומית הורחבה משמעות הצירוף, והוא מציין פעולה מורכבת הנעשית אוטומטית, ללא מעורבות אנושית ובאופן שוטף.
בתחום הרדיו, "טייס אוטומטי" מציין תוכנית המשודרת באמצעים אלקטרוניים בלבד, ללא מגיש או טכנאי. בעברית ובאנגלית טייס אוטומטי עשוי להיות כינוי גנאי ודימוי לא מחמיא ל"חותמת" (מוכר בתרגום השגוי והמילולי "חותמת גומי" rubber stamp) או "בובה [על חוט]" – אדם או מוסד המאשר בלא בדיקה את כל מה שמובא לפניו מבלי להפעיל כל שיקול דעת עצמאי. הכינוי עשוי לשמש גם לציון אדם המבקש לנהל את חייו על מי מנוחות ובלי לשקוע בלבטים, או למי שפועל מתוך הלם, הרגל, חיקוי או בקיאות (בבחינת מצוות אנשים מלומדה).
הטייסים האוטומטיים הראשונים

בראשית ימי מטוסי התובלה נדרשה תשומת לב רבה של הטייס על מנת לשלוט במטוס ולכוונו בבטחה. תשומת לב מתמדת זו עייפה את צוות המטוס, והורגשה במיוחד בעת טיסות תובלה ארוכות, הנמשכות 10 שעות ומעלה. הטייס האוטומטי מתוכנן לבצע חלק ממטלותיו של הטייס, ובכך להקל את עומס המוטל עליו ולהקטין את מספר אנשי הצוות הנדרשים לתפעול המטוס.
הטייס האוטומטי הראשון למטוסים פותח על ידי תאגיד "סְפֵּרי" (Sperry) בשנת 1912. לורנס ספרי (בנו של הממציא האמריקאי אלמר ספרי) הציג אותו לציבור שנתיים מאוחר יותר, והמחיש את אמינות המצאתו בכך שטס במטוס כשידיו מורמות והטייס האוטומטי שולט בהיגוי.
הטייס האוטומטי של ספרי קישר בין "אופק מלאכותי" גירוסקופי ומצפן מגנטי לבין מערכות ההיגוי ההידראוליות של המטוס: הגה הכיוון, הגה הגובה והמאזנות. התקן זה איפשר למטוס לטוס ישר במאוזן במסלול מוגדר ללא התערבות הטייס, ובכך הפחית, להערכת ספרי, כ-80 אחוזים מעומס העבודה של הטייס בטיסה שגרתית.
טייס אוטומטי אשר ביכולתו לאזן את המטוס בציר העלרוד וליישרו בציר הסבסוב הוא הסוג הנפוץ ביותר עד היום, בשל פשטותו, אמינותו ומחירו הנמוך יחסית.
בשנות העשרים המוקדמות, מכלית הנפט J.A Moffet של חברת "סטנדרד אויל"  הייתה לספינה הראשונה שהותקן בה טייס אוטומטי.
טייסים אוטומטיים מודרניים

בטייסים אוטומטיים מודרניים מחולק בדרך כלל מהלך הטיסה לשלבים: הסעה על מסלול ההמראה, המראה, טיפוס, התיישרות, הנמכה, גישה לנחיתה ונחיתה.
קיימים טייסים אוטומטיים השולטים בכל שלבי הטיסה מלבד השלב הראשון, שלב ההסעה על המסלול לקראת המראה. הנחיתה והשליטה ביישור המטוס לקראתה באופן אוטומטי נקראת "נחיתת CAT IIIb", ומשתמשים בה כיום ברוב שדות התעופה הגדולים. התיישרות לקראת נחיתה, נחיתה והסעה על המסלול לאחריה נקראת "CAT IIIc". אפשרות זו אינה בשימוש בטייסים אוטומטיים כיום, אך ייתכן ויעשה בה שימוש בעתיד. חלק מהטייסים האוטומטיים כוללים מערכות אוטומטיות למניעת התנגשות; מערכת מניעת ההתנגשות הנפוצה ביותר למטוסים נקראת TCAS (‏Traffic alert and Collision Avoidance System). הטייס האוטומטי במטוסים מודרניים הוא בדרך כלל חלק אינטגרלי ממערכת ניהול הטיסה.
טייסים אוטומטיים מודרניים משתמשים בתוכנת מחשב כדי לשלוט במטוס. התוכנה מקבלת ממערכות הניווט של המטוס את מיקומו הנוכחי, ושולטת במערכות ההיגוי כדי לנווט את המטוס למסלול הרצוי. במערכות מודרניות מסוג זה שולט הטייס האוטומטי גם על דחף  מנועי המטוס והעברת הדלק בין המכלים השונים כדי לאזן את המטוס ולשמור על זווית טיסה אופטימלית.
למרות שטייסים אוטומטיים אינם יעילים בהתמודדות עם מצבים מסוכנים או חדשים, הם מטיסים את המטוס בצריכת דלק נמוכה יותר מרוב הטייסים האנושיים.
הטייס האוטומטי קורא את מיקומו ואת גובהו של המטוס ממערכת ניווט אינרציאלית. מערכות הניווט מכילות מדי תאוצה וגירוסקופים. אלו צוברים שגיאות במהלך זמן המדידה עקב התכונות הפיזיקליות של המערכת. ככל שהטיסה מתארכת כך נצברות יותר שגיאות במערכת.
עזרי רדיו כמו ציוד למדידת מרחק או GPS מנוצלים כדי לתקן את מיקומו של הכלי. בעוד שמערכות ניווט לווייני ועזרי רדיו מסתמכים על מידע חיצוני מערכות אינרציאליות פועלות באופן עצמאי ומסתמכות על כוח המשיכה ועל סיבוב כדור הארץ כדי לקבוע את מיקומן ההתחלתי. לאחר מכן הן מודדות את תאוצת הכלי כדי לחשב היכן הן ביחס למיקומן ההתחלתי. מידיעת תאוצת המטוס ניתן לחשב את המהירות ובעזרת המהירות אפשר לחשב מרחקים. כל עוד הכיוון ידוע, יכולות מערכות ההנחיה האינרציאליות לקבוע את מיקום הכלי.
פרטי מערכות המחשב

הואיל ובטיחות המטוס תלויה בתקינות הטייס האוטומטי, יש למערכות כאלה מאפייני תכנון ייחודיים המיועדים להבטיח אמינות מרבית של מערכת המחשב. החומרה של מערכת טייס אוטומטי טיפוסית בת זמננו היא מערך של חמישה מחשבים מבוססי מעבד 80386. כל מחשב נמצא על לוח נפרד. מעבדים מדגם זה זולים יחסית, נמצאים בשימוש זמן ארוך, נבחנו היטב והתנהגות התוכנה שלהם ואמינותם ידועים.
מערכת ההפעלה הייעודית יוצרת מכונה וירטואלית נפרדת לכל תהליך תוכנה שמתבצע בטייס האוטומטי. צורת פעולה זו מונעת "נפילה" של המחשב במקרה של באג. אם מתרחשת תקלה כאשר המערכת במצב טיסה, תהליך ההדמיה מופסק והתוכנה מופעלת מחדש. במהלך בדיקות קרקע התקלות נרשמות במכונה הווירטואלית והמהנדסים משתמשים ברישומים כדי לתקן את התוכנה.
לרוב מריצים המחשבים גם תהליכי בדיקה עצמית במקביל להפעלת התוכנה של הטייס האוטומטי, המיועדים להתריע מיד על כל תקלת חומרה.
כל תהליך של הטייס האוטומטי מבוצע בו זמנית על מספר מחשבים שונים. המערכת בוחרת את התוצאה הסבירה על ידי השוואה בין תוצאות ההרצות השונות של אותם תהליכים על מחשבים שונים, ומתחשבת בחיישנים שונים על מנת לפסול על הסף תוצאות שגויות, לפני שמערכות ההיגוי והמנועים יקבלו פקודות המבוססות עליהן.
בדגמים מסוימים של טייס אוטומטי משתמשים בתוכנה שונה בכל אחד ממחשבי הטיסה. זהו אמצעי בטיחות המצמצם את האפשרות שתהליכי תוכנה קריטיים ייכשלו בו זמנית, שכן כל מחשב מריץ תוכנה שפותחה על ידי צוות מהנדסים נפרד. כיום, עם העלייה במורכבות התוכנה המשמשת את הטייסים האוטומטיים,  אמצעי זה הופך לפחות נפוץ משום שהוא דורש עלויות פיתוח כפולות ומרבית החברות מוותרות על כך משיקול כלכלי.
סיווגי נחיתה של הטייס האוטומטי

מערכות נחיתת מכשירים מחולקות לסוגים על ידי הארגון הבינלאומי לתעופה אזרחית. החלוקה תלויה ברמת הראות הדרושה ובזווית שבה הנחיתה יכולה להימשך באופן אוטומטי ללא הנחיית הטייס.
CAT I – סיווג המאפשר נחיתה אוטומטית עם גובה החלטה (הגובה בו הטייס האנושי לוקח את השליטה מהטייס האוטומטי) של 200 רגל (כ-60 מטר) וראות של 2400 רגל (כ-730 מטר). טייסים אוטומטיים פשוטים מספיקים לסיווג זה.
CAT II – הסיווג הזה מאפשר לטייס לנחות מגובה של 100 רגל (כ-30 מטר) ומשדה ראות של 1,200 רגל (כ-365 מטר). לטייס האוטומטי דרושה מערכת אל-כשל כדי להפעיל סיווג זה.
CAT IIIa – יכולת נחיתה עיוורת מלאה של הטייס האוטומטי. הטייס משתלט על המטוס בעת הנגיעה בקרקע. קצב הכישלון של מערכת אוטומטית זו חייב להיות קטן מטווח של אחד ל-10 מיליון.
CAT IIIb – כמו הסיווג הקודם אבל עם תוספת של התיישרות אוטומטית לאחר הנחיתה שמעורבת בשליטת הטייס במרחק מה על מסלול הנחיתה. להפעלת סיווג זה דרושה מערכת הנחיה למסלול הנחיתה.
CAT IIIc – כמו הסיווג הקודם אבל בתוספת היכולת לנסוע על מסלול הנחיתה ולהגיע למסוף ללא התערבות הטייס (נחיתה אוטומטית מושלמת). עדיין אין מטוס בעל היכולת הזו.
ראו גם

זיהוי עמית טורף
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
טייס אוטומטי על בואינג 747
יחידת בקרת טיסה מודרנית איירבוס A340
טו לאברס פוינט

| --- | --- |

 נתונים גאוגרפיים
 קואורדינטות:  13°32′06″N 144°48′09″E﻿ / ﻿13.534991666667°N 144.80245277778°E﻿ / 13.534991666667; 144.80245277778
 נתונים מדיניים
 מדינה:  ארצות הברית 
  (למפת גואם מוגדלת) האגטנה דדדוטו לאברס פוינט(למפת גואם רגילה) האגטנה דדדוטו לאברס פוינט
 
טו לאברס פוינט (באנגלית: Two Lovers Point; באופן מילולי: נקודת שני האוהבים) או פונטן דוס אמנטס (בצ'מורו (אנ'): Puntan Dos Amántes) הוא לשון יבשה וצוק בטמונינג (אנ'), גואם, שנמצא ליד מפרץ טומון (אנ') וים הפיליפינים. מקום זה מהווה אטרקציה תיירותית ואתר לאומי טבעי בארצות הברית, מאחר שהוא קשור לסיפור עממי של שני אוהבים.
צוק זה הוא חלק מרמת אבן גיר שמהווה את החלק הצפוני של גואם. גובה המצוק בנקודה זו הוא כ-370 רגל.
סיפור עם

סיפור עם פופולרי בגואם מספר כיצד שני אוהבים, שלא הורשו להיות ביחד על ידי החברה בגואם, קשרו את שיערם ביחד והתאבדו על ידי קפיצה מהצוק במקום לחיות בנפרד. עם זאת, קיימים מספר גרסאות לסיפור העם. החוקר הצרפתי, לואי דה פרייסינט (אנ'), תיאר את הסיפור כגבר מהמעמד הגבוה התאהב (באופן לא חוקי באותה תקופה) באישה מהמעמד הנמוך. כמו כן, הצמד שוטט רבות במדבר, ונאלץ לקבור את תינוקם המשותף. בייאוש, הם טיפסו לראש פסגה תלולה ליד הים, קשרו את שיערם ביחד, והתאבדו מהצוק. בתקופת הקולוניאלית הספרדית של גואם, המקום נקרא קאבו דה לוס אמנטס (Cabo de los Amantes).
גרסה נוספת שקיימת לסיפור העם הוא: אישה בולטת, צעירה ויפה מהאגטנה, שהייתה בתו של איש עסקים ספרדי או איש בעל השפעה רבה (כמו צ'יף). האישה ברחה מהבית לאחר שגילתה כי אביה סידר לה נישואים עם קפטן ספינה ספרדי. בחוף הצפוני של גואם, היא הכירה והתאהבה בגבר צעיר ועדין, וחזרה לביתה עם הבטחה לגבר שהיא תחזור אליו. לאחר שאביה של האישה גילה זאת, הוא כעס עליה, ודרש ממנה להינשא מיד לקפטן הספרדי. היא ברחה עם שקיעת החמה מהבית בפעם השנייה, ופגשה את אהובה בחוף הצפוני של גואם. אביה, הקפטן וכל החיילים הספרדים רדפו אחריהם אל המצוק הגבוה, שבו הזוג קשר את שיערם, התנשקו והתאבדו.
תיירות

טו לאברס פוינט היא אתר לאומי טבעי המפורסם ביותר בגואם. בעוד שהקרקע נמצא בבעלות ממשלת גואם, המושל קרל גוטיירז (אנ') יזם את פיתוח האתר, בשיתוף פעולה עם Calvo Enterprises, חברה שאחד מבעליה היה מושל גואם לשעבר, פול מקדונלד קלבו (אנ').‏ הסנאטור ג'יימס מוילן ניסה לקדם שותפות נוספת לחיזוק האתר ב-2019.
ב-2019, דווח כי מדי שנה מגיעים לאתר הלאומי הטבעי כ-500,000 מבקרים, ו-360,000–400,000 לאזור התצפית. באתר לאומי טבעי זה, ניתן למצוא מסעדה, חנות מתנות ומתקנים לאירוח חתונות.
ב-2002, הטייפון פונגסונה (אנ') פגע באתר הלאומי, והפיל את פסל המתכת של שני האוהבים. ב-2013, לאחר שאיש העסקים דייוויד ברנהאוס ביקר עם אשתו לעתיד, ננסי, הוא אמר ששמע שמועות כי הפסל מונח במגרש גרוטאות בגואם, ונשבע כי אם הפסל עדיין קיים, הוא יתקן אותו ויחזיר אותו לאתר, כסמל לאהבתו לננסי. שנתיים לאחר מכן, ננסי הזכירה זאת בפני בעלי תאגיד גרין גואם, מוזס ס. צ'ונג, שהצהיר כי הפסל מונח במגרש הגרוטאות הפרטי שלו, אך לא היה לו את הרצון להרוס את הפסל. הזוג קנה את הפסל, ושילמו ליצרן מקומי שייתקן את הפסל למשך חמישה חודשים. ב-15 באוקטובר 2015, ביום הנישואים השני של הזוג, הזוג החזיר את הפסל למקומו בטו לאברס פוינט.
במדיה

טו לאברס פוינט מוזכר בשיר "Do It Again" של פיה מיה.
הערות שוליים

↑  "Puntan dos Amantes". U.S. National Park Service (באנגלית). National Natural Landmarks. ארכיון מ-2021-05-21. נבדק ב-19 במאי 2020. {{cite web}}:  (עזרה)
1 2  Murphy, Shannon J. (14 באוקטובר 2019). "Folktale: Puntan Dos Amantes". Guampedia. ארכיון מ-2022-12-24. נבדק ב-19 במאי 2020. {{cite web}}:  (עזרה)
↑  Cunningham, Lawrence J.; Beaty, Janice J. (2001). A History of Guam (באנגלית). Bess Press. p. 62. ISBN 978-1-57306-047-9. ארכיון מ-2022-12-24. נבדק ב-19 במאי 2020. {{cite book}}:  (עזרה)
↑  "Two Lovers Point". The Guam Guide. 28 באוגוסט 2011. ארכיון מ-2022-12-24. נבדק ב-19 במאי 2020. {{cite web}}:  (עזרה)
↑  "The Legend - Puntan Dos Amantes (Two Lovers Point)". puntandosamantes.com. ארכיון מ-2022-05-19. נבדק ב-19 במאי 2020. {{cite web}}:  (עזרה)
↑  Tenorio, Josh; Murphy, Shannon J. "Governor Carl T.C. Gutierrez". Guampedia. ארכיון מ-2022-11-29. נבדק ב-21 במאי 2020. {{cite web}}:  (עזרה)
↑  "Top Companies". Guam Business Magazine. 3 בדצמבר 2017. ארכיון מ-2021-06-13. נבדק ב-21 במאי 2020. {{cite web}}:  (עזרה)
↑  Kerrigan, Kevin (4 באפריל 2019). "Let us use the bathroom". The Guam Daily Post (באנגלית). ארכיון מ-2022-12-24. נבדק ב-21 במאי 2020. {{cite web}}:  (עזרה)
↑  "Love, fun & shopping at Guam's landmark Two Lovers Point". Stripes Guam (באנגלית). 1 ביולי 2019. ארכיון מ-2022-02-01. נבדק ב-19 במאי 2020. {{cite web}}:  (עזרה)
↑  Takiguchi, Takahiro (4 בפברואר 2020). "Valentine vistas link 2 cultures". Stripes Guam (באנגלית). ארכיון מ-2022-12-24. נבדק ב-19 במאי 2020. {{cite web}}:  (עזרה)
↑  Swartz, Meghan (22 בנובמבר 2018). "Return to Terraza". The Guam Daily Post (באנגלית). ארכיון מ-2022-12-24. נבדק ב-21 במאי 2020. {{cite web}}:  (עזרה)
↑  "Puntan Dos Amantes and the Tale of the Two Lovers Statue". Guam Visitors Bureau (באנגלית אמריקאית). 23 באוקטובר 2015. ארכיון מ-2022-08-16. נבדק ב-19 במאי 2020. {{cite web}}:  (עזרה)
↑  Martinez, Lacee AC (8 במאי 2015). "New Pia Mia song rooted in island reggae". Pacific Daily News. ISSN 0196-2485. {{cite news}}:  (עזרה)
↑  Martinez, Lacee AC (5 במאי 2015). "New Pia Mia music video features iconic Guam images". Pacific Daily News. ISSN 0196-2485. {{cite news}}:  (עזרה)
פלטפורמות תצפית המשקיפות על מפרץ טומון (אנ') ועל ים הפיליפינים